**EXPUNERE DE MOTIVE**

**Secțiunea 1  
  
Titlul proiectului de act normativ**

|  |
| --- |
| **Lege**  **pentru modificarea și completarea Legii nr. 286/2009 privind Codul penal** |

**Secțiunea a 2-a  
Motivul emiterii actului normativ**

|  |  |
| --- | --- |
|  | **2.1. Sursa proiectului de act normativ**  Inițiativa Ministerului Justiției  **2.2. Descrierea situației actuale**  În forma inițială a Legii nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009, art. 285, care reglementează infracțiunea de evadare, avea următorul cuprins:  *„Art. 285. Evadarea*  *(1) Evadarea din starea legală de reținere sau de deținere se pedepsește cu închisoarea de la 6 luni la 3 ani.*  *(2) Când evadarea este săvârșită prin folosire de violențe sau arme, pedeapsa este închisoarea de la unu la 5 ani și interzicerea exercitării unor drepturi.*  *(3) Se consideră evadare:*  *a) neprezentarea nejustificată a persoanei condamnate la locul de deținere, la expirarea perioadei în care s-a aflat legal în stare de libertate;*  *b) părăsirea, fără autorizare, de către persoana condamnată, a locului de muncă, aflat în exteriorul locului de deținere.*  *(4) Pedeapsa aplicată pentru infracțiunea de evadare se adaugă la restul rămas neexecutat din pedeapsă la data evadării.*  *(5) Tentativa la infracțiunile prevăzute în alin. (1) și alin. (2) se pedepsește.”*  După cum se poate observa, legiuitorul a optat să incrimineze numai anumite comportamente în legătură cu executarea unor măsuri preventive privative de libertate sau, după caz, a unor pedepse privative de libertate, respectiv:   * evadarea din starea legală de reținere sau de deținere; * neprezentarea nejustificată a persoanei condamnate la locul de deținere, la expirarea perioadei în care s-a aflat legal în stare de libertate; * părăsirea, fără autorizare, de către persoana condamnată, a locului de muncă, aflat în exteriorul locului de deținere.   Recent, prin Legea nr. 146/2021 privind monitorizarea electronică în cadrul unor proceduri judiciare și execuțional penale, publicată în Monitorul Oficial al României, Partea I, nr. 515 din 18 mai 2021, sfera de aplicare a infracțiunii de evadare a fost extinsă, fiind asimilată evadării și  *„încălcarea de către persoana aflată în arest la domiciliu a obligației de a nu părăsi imobilul ori nerespectarea de către aceasta a itinerarului sau condițiilor de deplasare, stabilite potrivit legii.”*  Și după această completare a textului art. 285 din Legea nr. 286/2009 privind Codul penal nu orice faptă de sustragere de la executarea unor pedepse privative de libertate intră în sfera de protecție a dreptului penal. În aceste condiții s-a constatat existența unui număr semnificativ de cazuri în care persoane față de care s-a dispus o pedeapsă definitivă privativă de libertate, persistă în atitudinea de sfidare a legii, sustrăgându-se executării pedepsei.  Păstrarea acestei conduite în afara ilicitului penal ar avea importante consecințe nefaste:   * sustragerea unor persoane de la executarea unor pedepse privative de libertate și declanșarea procedurii de dare în urmărire a acesteia determină aglomerarea activității organelor de aplicare a legii, mobilizând importante resurse umane, logistice și financiare; * acest fenomen aduce grave prejudicii și eficienței actului de justiție. Astfel, aplicarea unor pedepse definitive privative de libertate care, în unele cazuri, ajung să fie strict formale, întrucât nu sunt executate, afectează funcția de exemplaritate a pedepsei și scade încrederea populației în actul de justiție și respectul față de lege, toate acestea ducând în cele din urmă la amplificarea fenomenului infracțional.   Statul român nu poate rămâne pasiv în urma apariției acestui fenomen criminologic, care în ultima perioadă a cunoscut o amplificare rapidă, cu atât mai mult cu cât lipsa unei intervenții legislative în materie penală ar putea fi interpretată în mod eronat drept o legitimare a sustragerii de la executarea pedepselor definitive privative de libertate.  În aceste condiții se constată necesitatea unei intervenții legislative prin care, în vederea descurajării sustragerii de la executarea unei pedepse definitive privative de libertate, acest comportament, socialmente periculos, să fie incriminat.  **2.3. Schimbări preconizate**  **a.)** Prin **art. I** al proiectului de lege se propune completarea art. 285 din Legea nr. 286/2009 privind Codul penal.  Astfel, se introduce un alineat nou, *alin. (31)*, prin care este asimilată evadării și fapta persoanei condamnate definitiv la pedeapsa detențiunii pe viață sau la pedeapsa închisorii de a nu se preda organului de poliție în termen de 7 zile de la data rămânerii definitive a respectivei hotărâri de condamnare.  În ceea ce privește modificarea *alin. (4)* în cadrul art. 285 din Legea nr. 286/2009 privind Codul penal*,* aceasta are în vedere revenirea la soluția tradițională în materia regimului sancționator al infracțiunii de evadare (reglementată prin Legea nr. 286/2009 privind Codul penal, în forma anterioară modificărilor aduse prin Legea nr. 146/2021 privind monitorizarea electronică în cadrul unor proceduri judiciare și execuțional penale), respectiv faptul că pedeapsa aplicată pentru infracțiunea de evadare se adaugă la pedeapsa rămasă neexecutată la data evadării.  Introducerea *alin. (6)* în cadrul art. 285 din Legea nr. 286/2009 privind Codul penal are în vedere introducerea unei cauze de excludere a răspunderii penale pentru situația în care persoana a fost judecată în lipsă, respectiv atunci când aceasta nu a fost citată la proces și nu a luat cunoștință în niciun alt mod oficial despre acesta, respectiv, persoana, deși a avut cunoștință de proces, a lipsit în mod justificat de la judecarea cauzei și nu a putut încunoștința instanța.  **b.)** Pentru a reglementa și situația persoanelor condamnate definitiv la o pedeapsa privativă de libertate anterior intrării în vigoare a prezentei legi și care se sustrag de la executarea respectivei pedepse, **art. II** din proiect prevede, sub sancțiunea unei pedepse similare celei prevăzute *de lege lata* de art. 285 alin. (1) din Legea nr. 286/2009 privind Codul penal, un termen de 7 zile de la data intrării în vigoare a prezentei legi în care aceste persoane se pot preda organului de poliție.  Similar soluției cuprinse în art. 285 din Legea nr. 286/2009 privind Codul penal, alin. (2) introduce o cauză de excludere a răspunderii penale pentru situația în care persoana a fost judecată în lipsă.  **c.)** **Articolul III** din proiect reglementează obligația pentru structurile Ministerului Afacerilor Interne care pun în executare un ordin de dare în urmărire potrivit art. 522 alin. (1) din Legea nr. 135/2010 privind Codul de procedură penală, de a sesiza organele de urmărire penală competente să efectueze urmărirea penală cu privire la infracțiunile prevăzute de prezenta lege.    **2.4. Alte informații**  Nu este cazul. |

**Secțiunea a 3-a  
Impactul socioeconomic**

|  |  |
| --- | --- |
|  | **3.1. Descrierea generală a beneficiilor și costurilor estimate ca urmare a intrării în vigoare a actului normativ**  Nu este cazul.  **3.2. Impactul social**  Nu este cazul.  **3.3. Impactul asupra drepturilor și libertăților fundamentale ale omului**  Nu este cazul.  **3.4. Impactul macroeconomic**  Nu este cazul.  **3.4.1. Impactul asupra economiei și asupra principalilor indicatori macroeconomici**  Nu este cazul.  **3.4.2. Impactul asupra mediului concurențial și domeniul ajutoarelor de stat**  Nu este cazul.  **3.5. Impactul asupra mediului de afaceri**  Nu este cazul.  **3.6. Impactul asupra mediului înconjurător**  Nu este cazul.  **3.7. Evaluarea costurilor și beneficiilor din perspectiva inovării și digitalizării**  Nu este cazul.  **3.8. Evaluarea costurilor și beneficiilor din perspectiva dezvoltării durabile**  Nu este cazul.  **3.9. Alte informații**  Nu este cazul. |

**Secțiunea a 4-a  
Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |  |
| --- | --- | --- | --- | --- | --- | --- | --- |
|  | - în mii lei (RON) - | | | | | | |
|  | Indicatori | Anul curent | Următorii patru ani | | | | Media pe cinci ani |
|  | 1 | 2 | 3 | 4 | 5 | 6 | 7 |
|  | 4.1. Modificări ale veniturilor bugetare, plus/minus, din care: | Nu este cazul. |  |  |  |  |  |
|  | 1. buget de stat, din acesta: 1. impozit pe profit 2. impozit pe venit |  |  |  |  |  |  |
|  | 1. bugete locale 1. impozit pe profit |  |  |  |  |  |  |
|  | 1. bugetul asigurărilor sociale de stat: 1. contribuții de asigurări |  |  |  |  |  |  |
|  | d) alte tipuri de venituri (Se va menționa natura acestora.) |  |  |  |  |  |  |
|  | 4.2. Modificări ale cheltuielilor bugetare, plus/minus, din care: | Nu este cazul. |  |  |  |  |  |
|  | 1. buget de stat, din acesta: 1. cheltuieli de personal 2. bunuri și servicii |  |  |  |  |  |  |
|  | 1. bugete locale: 1. cheltuieli de personal 2. bunuri și servicii |  |  |  |  |  |  |
|  | 1. bugetul asigurărilor sociale de stat: 1. cheltuieli de personal 2. bunuri și servicii |  |  |  |  |  |  |
|  | d) alte tipuri de cheltuieli (Se va menționa natura acestora.) |  |  |  |  |  |  |
|  | 4.3. Impact financiar, plus/minus, din care: a) buget de stat | Nu este cazul. |  |  |  |  |  |
|  | b) bugete locale |  |  |  |  |  |  |
|  | 4.4. Propuneri pentru acoperirea creșterii cheltuielilor bugetare | Nu este cazul. |  |  |  |  |  |
|  | 4.5. Propuneri pentru a compensa reducerea veniturilor bugetare | Nu este cazul. |  |  |  |  |  |
|  | 4.6. Calcule detaliate privind fundamentarea modificărilor veniturilor și/sau cheltuielilor bugetare | Nu este cazul. |  |  |  |  |  |
|  | 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  1. fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  2. declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
|  | 4.8. Alte informații | | | | | | |

**Secțiunea a 5-a  
Efectele proiectului de act normativ asupra legislației în vigoare**

|  |  |
| --- | --- |
|  | **5.1. Măsuri normative necesare pentru aplicarea prevederilor proiectului de act normativ**  Nu este cazul.  **5.2. Impactul asupra legislației în domeniul achizițiilor publice**  Nu este cazul.  **5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)**  Nu este cazul.  **5.3.1. Măsuri normative necesare transpunerii directivelor UE**  Nu este cazul.  **5.3.2. Măsuri normative necesare aplicării actelor legislative UE**  Nu este cazul.  **5.4. Hotărâri ale Curții de Justiție a Uniunii Europene**  Nu este cazul.  **5.5. Alte acte normative și/sau documente internaționale din care decurg angajamente asumate**  Nu este cazul.  **5.6. Alte informații**  Nu este cazul. |

**Secțiunea a 6-a  
Consultările efectuate în vederea elaborării proiectului de act normativ**

|  |  |
| --- | --- |
|  | **6.1. Informații privind neaplicarea procedurii de participare la elaborarea actelor normative**  Nu este cazul.  **6.2. Informații privind procesul de consultare cu organizații neguvernamentale, institute de cercetare și alte organisme implicate**  Nu este cazul.  **6.3. Informații despre consultările organizate cu autoritățile administrației publice locale**  Nu este cazul.  **6.4. Informații privind puncte de vedere/opinii emise de organisme consultative constituite prin acte normative**  Nu este cazul.  **6.5. Informații privind avizarea de către:**  **a) Consiliul Legislativ**  **b) Consiliul Suprem de Apărare a Țării**  **c) Consiliul Economic și Social**  **d) Consiliul Concurenței**  **e) Curtea de Conturi**  Proiectul necesită avizul Consiliului Legislativ.  **6.6. Alte informații**  Nu este cazul. |

**Secțiunea a 7-a  
Activități de informare publică privind elaborarea și implementarea proiectului de act normativ**

|  |  |
| --- | --- |
|  | **7.1. Informarea societății civile cu privire la elaborarea proiectului de act normativ**  Proiectul a fost afișat pe pagina de internet a Ministerului Justiției.  **7.2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Nu este cazul. |

**Secțiunea a 8-a  
Măsuri privind implementarea, monitorizarea și evaluarea proiectului de act normativ**

|  |  |
| --- | --- |
|  | **8.1. Măsurile de punere în aplicare a proiectului de act normativ**  **8.2. Alte informații**  Nu este cazul. |

Față de cele prezentate, a fost elaborat prezentul proiect de **Lege pentru modificarea și completarea Legii nr. 286/2009 privind Codul penal**, pe care îl supunem Guvernului spre adoptare.

**Cătălin-Marian PREDOIU**

**MINISTRUL JUSTIȚIEI**

**AVIZĂM FAVORABIL:**

**Lucian Nicolae BODE**

**MINISTRUL AFACERILOR INTERNE**